b'\n_START_ARTICLE_\nLav Sapjeha\n_START_PARAGRAPH_\nLav Sapjeha (bjeloruski:\xd0\x9b\xd0\xb5\xd1\x9e \xd0\xa1\xd0\xb0\xd0\xbf\xd0\xb5\xd0\xb3\xd0\xb0 ili Le\xc5\xad Sapieha; litavski: Leonas Sapiega, 1557.-1633.) Obna\xc5\xa1ao je du\xc5\xbenosti u Velikoj Kne\xc5\xbeevini Litvi, velikog tajnika 1950., velikog slu\xc5\xbebenika 1581., sudskog kancelara 1585., velikog sudskog kancelara od 1589. do 1623., vojvode od Vilniusa 1621. te velikog litvanskog Hetmana od 1623. do smrti 1933.. Bio je rutenske nacionalnosti, me\xc4\x91utim, suvremeni bjeloruski izvori protuma\xc4\x8dili su njegovo rusinsko naslje\xc4\x91e bjeloruskim._NEWLINE_Smatra se velikom politi\xc4\x8dkom osobom Poljsko-Litavske Unije. Bogati i mo\xc4\x87ni velika\xc5\xa1, pravnik i vojni zapovjednik, bio je poznat po svojoj mudrosti kao dr\xc5\xbeavnik jedan je od najve\xc4\x87ih vo\xc4\x91a Velikog Vojvodstva Litve u doba kulturnog procvata._NEWLINE_Ro\xc4\x91en je u bjeloruskoj obitelji u blizini Vitebska. \xc5\xa0kolovao se u Leipzigu i radio u kraljevskom uredu kralj Poljske i Velikog Vojvode Litve Stjepana Batorija pod vodstvom Jana Zamojskog. Odgajan kao pravoslavac, u mladosti prelazi na kalvinizam te osniva niz kalvinisti\xc4\x8dkih crkava u svojim biv\xc5\xa1im posjedima. 1570-ih okrenuo se unitarizmu. Razo\xc4\x8darani zbog sva\xc4\x91e unutar protestantskog tabora, 1586. zajedno s svojom prvom suprugom prelazi na katolicizam \xc4\x8diji je postao gorljivi branitelj._NEWLINE_Podr\xc5\xbeava politi\xc4\x8dku uniju s Velikom kne\xc5\xbeevinom Moskvom (1584.-1600.), vodi diplomatsku misiju u Moskvi 1600. te predla\xc5\xbee jedinstvo koje je car Boris Godunov odbio. Tako\xc4\x91er je sudjelovao u ratovima protiv Moskve, a kasnije je postao savjetnik Sigismunda III. Vasa, te podr\xc5\xbeava njegove planove._NEWLINE_Kao kancelara bio je glavni urednik i izdava\xc4\x8d posljednje verzije Statuta Velikog Vojvodstva Litve, koji se smatra prvim Ustavom u Europi. Polo\xc5\xbeio je temelje za uspostavu Pravnog fakulteta Sveu\xc4\x8dili\xc5\xa1ta u Vilniusu, koje je otvoreno 1641. godine._NEWLINE_Bio je jedan od inicijatora i sudionika vojne ekspedicije u Moskvi 1618. godine Kao Mar\xc5\xa1al Sejma vodio je obi\xc4\x8dni Sejma u Var\xc5\xa1avi od 4. listopada do 25. studenog 1582. Bio je dobrotvor mnogim katoli\xc4\x8dkih crkavama u Velikom Vojvodstvu. Uspostavio je dugoro\xc4\x8dnu mo\xc4\x87 i bogatstvo obitelji Sapjeha. Umro je 1633. godine, a pokopan je u podrumima crkvi sv Mihaela Arkan\xc4\x91ela u Vilniusu, koju je sam dao izgraditi.'